section_heading: Philadelphia/San Francisco Warriors (1959.–1965.)
paragraph_text: Iduće sezone Chamberlain je znatno popravio svoje statistike, prosječno postižući 38.4 poena i 27.2 skokova po utakmici te je time postao prvi igrač koji je "probio" granicu od 3000 poena i jedini igrač u NBA povijesti koji je ostvario preko 2000 skokova u sezoni, točnije 2149 skokova.<ref>Robertson i West nakon Olimpijade dolaze u NBA, nba-croatia.com, pristupljeno 7. ožujka 2010. Jedini igrač koji je osim Chamberlaina postigao u jednoj sezoni preko 3000 poena bio je Michael Jordan koji je, u sezoni 1986./87, postigao 3041 poen. Također je osvojio svoju prvu nagradu za najpreciznijeg igrača lige te je te iste sezone postavio rekord od 55 skokova na utakmici što je i najviši broj skokova na jednoj utakmici u NBA povijesti. Međutim, Chamberlain nije uspio sve te svoje individualne uspjehe pretvoriti u timske te su Warriorsi ispali već u prvom krugu od Syracuse Nationalsa u samo tri utakmice. Chamberlain je, kao zvijezda momčadi, bio teška karaktera te nije odviše poštovao trenera Johnstona. Vlasnik Eddie Gottlieb kasnije je prokomentirao: „Moja pogrješka je bila ta što nisam angažirao strožeg trenera, a Johnston jednostavno nije bio spreman za neke veće uspjehe“. U trećoj sezoni u dresu Warriorsa mjesto glavnog trenera preuzeo je Frank McGuire, trener koji je "oduzeo" NCAA naslov Chamberlainu u onoj nevjerojatnoj završnici gdje je odveo Tar Heelse do pobjede. U sezoni 1961./62. Chamberlain je ostvario prosjeke od 50.4 poena i 25.7 skokova po utakmici čime je srušio nekoliko NBA rekorda.<ref>Wilt Chamberlain zabija 100, u prosjeku 50, nba-croatia.com, pristupljeno 7. ožujka 2010. Dana 2. ožujka 1962. godine, u Hersheyu u Pennsylvaniji, u utakmici protiv New York Knicksa, Chamberlain je odigrao nevjerojatno te je postigao i danas nedostižnih 100 poena u utakmici.<ref>Wilt Chamberlain zabija 100 koševa, nba-croatia.com, pristupljeno 7. ožujka 2010. Chamberlain je šutirao iz igre 36/63 te je postigao, netipičinih za njega, 28 od 32 slobodnih bacanja. Te sezone Chamberlain je postigao nevjerojatnih 4029 poena u regularnom dijelu sezone te je tim postao jedini igrač u NBA povijesti koji je "probio" granicu od 4000 poena u sezoni te je još jednom ostvario preko 2000 skokova u sezoni, tj. 2052 skoka. Uz to Chamberlain je i ostvario prosjek od čak 48.5 minuta u igri po utakmici, što znači da je odigrao ukupno 3882 minute od momčadskih 3890 minuta. Razlog većem prosjeku minuta nego što je regularni je taj da je Chamberlain odigrao nekoliko dužih produžetaka koji su utjecali na taj prosjek. Chamberlain bi i ostvario 3890 minuta da nije bio u jednoj utakmici osam minuta prije kraja isključen iz igre zbog druge nesportske pogrješke. Na All-Star utakmici te sezone Chamberlain je postigao 42 poena, uz šut iz igre 17/23, i 24 skoka.